
​​​
    ថ្ងៃ                   ​​  ខែអស្សុជ  ឆ្នាំថោះ បញ្ចាស័ក ព.ស២៥៦៧
រាជធានីភ្នំពេញ ថ្ងៃទី          ខែ           ឆ្នាំ២០២៣
សូមគោរពជូន
ឯកឧត្ដម អភិសន្តិបណ្ឌិត ស សុខា ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុ៖ របាយការណ៍បូកសរុបសភាពការណ៍    និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស   និងអំពើធ្វើអាជីវកម្មផ្លូវភេទ  រយៈពេល០៩ខែ ឆ្នាំ២០២៣។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន  ឯកឧត្ដម អភិសន្តិបណ្ឌិត មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ដូចខាងក្រោម៖
I-ស្ថានភាពរួម
ករណីការនាំយកចេញដោយមិនស្របច្បាប់សម្រាប់នាំឆ្លងដែន មេខ្យល់នាំពលករឆ្លងដែនទៅធ្វើការ       នៅ​​​​ប្រទេសម៉ាឡេស៊ីដោយខុសច្បាប់ មេខ្យល់បានណាត់ជួបគ្នានៅព្រលានយន្តហោះមុនពេលចេញដំណើរដោយមានការសង្ស័យត្រូវនគរបាលច្រកទ្វារអាកាសយានដ្ឋានអន្តរជាតិភ្នំពេញបានផ្អាកដំណើរបញ្ជូនមកនាយកដ្ឋានធ្វើការ​​​ស្រាវជ្រាវរកឃើញមេខ្យល់ម្នាក់ឃាត់ខ្លួន។ មួយករណីទៀតជនសង្ស័យបានឃោសនាបោកបញ្ឆោតជនរងគ្រោះចំនួន១២៤នាក់ ថាទៅធ្វើការនៅប្រទេសកូរ៉េបានប្រាក់ឈ្នួលខ្ពស់ តម្រូវឲ្យជនរងគ្រោះបង់ប្រាក់មុនចំនួន​៦០០ទៅ៧០០ដុល្លារអា​មេរិក ក្នុងម្នាក់ៗធានាជូនដល់ប្រទេសគោលដៅ ដោយមានការប្រែប្រួលកាលបរិច្ឆេទចេញដំណើរ​ធ្វើឲ្យពលករទំាងនោះសង្ស័យក៏បានប្តឹងមកសមត្ថកិច្ច។ ករណីមួយទៀតមេខ្យល់ស្គាល់ជនរងគ្រោះតាមរយៈប្រព័ន្ធឆាតហ្វេសប៊ុកបានឆាតមកបញ្ចុះបញ្ចូលឲ្យជនរងគ្រោះយកប្តីជាជនជាតិចិន នៅប្រទេសចិនដោយសន្យាឲ្យថ្លៃទឹកដោះចំនួន៣,១០០ដុល្លារអាមេរិក ដោយធានាធ្វើលិខិតឆ្លងដែនអោយ និងចេញថ្លៃធ្វើដំណើរ ពេលមកធ្វើលិខិតឆ្លងដែន ក៏ត្រូវសមត្ថកិច្ចធ្វើការស្រាវជ្រាវឃាត់ខ្លួន។ មួយករណីទៀតមេខ្យល់ធ្វើការឃោសនាលួងលោមបោកបញ្ជោតជនរងគ្រោះពីរនាក់ដើម្បីយកទៅធ្វើការនៅប្រទេសចិន ដោយសន្យាឲ្យប្រាក់ឈ្នួលក្នុងមួយខែចំនួន៣,៥០០ដុល្លារអាមេរិក ម្តាយជនរងគ្រោះទទួលបានតែចំនួន៣០០ដុល្លារអាមេរិក​​ និងករណីមួយទៀតមេខ្យល់នាំពលករឆ្លង​ដែនខុសច្បាប់​ទៅ​ប្រទេ​​​​សថៃ​​​​យកកម្រៃនាំផ្លូវ២០ទៅ១,៥០០បាត ធានាជូន​​​​​​​ឆ្លង​កាត់ព្រំដែន។ ​​​ ករណីទាំងអស់ខាងលើត្រូវសមត្ថកិច្ច​ចាប់ឃាត់ខ្លួនមេខ្យល់ កសាងសំណុំរឿងបញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោសតាមផ្លូវច្បាប់។
ករណីការនាំយកអនីតិជនជាអាទិ៍ ចេញដោយមិនស្របច្បាប់ ជនសង្ស័យជាជនជាតិចិនស្គាល់គ្នាជា​មួយ​​​​​​​​​​ឪពុក-ម្តាយកុមារីរងគ្រោះ បាននាំកុមារីរងគ្រោះអាយុ៣ឆ្នាំពីឆ្នេរសមុទ្រទៅខេត្តព្រះសីហនុ ពេលដែលម្តាយកំពុងលក់ដូរ​​​​​​ តែត្រូវឪពុកកុមារីរងគ្រោះដឹងទាន់តាមស្ទាក់ចាប់បាន ក៏ប្ដឹងសមត្ថកិច្ច​​​​ឃាត់ខ្លួន កសាងសំណុំរឿងបញ្ជូន​​​ទៅសាលា​​​ដំបូងខេត្តព្រះសីហនុ ដើម្បីផ្ដន្ទាទោសតាមផ្លូវច្បាប់ ។
ករណីការនាំយកចេញដោយមិនស្របច្បាប់ដោយមានគោលដៅ ជនសង្ស័យស្គាល់ជនរងគ្រោះតាម    រយៈ​​​បណ្ដា​​​ញសង្គម បាននិយាយលួងលោមជនរងគ្រោះនៅខេត្តតាកែវឲ្យទៅធ្វើការ នៅខេត្តបន្ទាយមានជ័យដោយជន​​​សង្ស័យចាំទទួលនៅបេនឡាន។ មួយករណីទៀតជនសង្ស័យបានធ្វើការលួងលោមបោកបញ្ឆោតឲ្យជនរងគ្រោះចេញពីផ្ទះមករកការងារធ្វើនៅភ្នំពេញ ប៉ុន្តែជនសង្ស័យបាននាំជនរងគ្រោះទៅខេត្តប៉ៃលិនវិញ។ ករណីខាងលើត្រូវ​​​ជនរងគ្រោះ​​​ប្ដឹងសមត្ថកិច្ចឃាត់ខ្លួនជនសង្ស័យ កសាងសំណុំរឿងបញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោសតាមផ្លូវច្បាប់។
ករណីជ្រើសរើសដោយមិនស្របច្បាប់សម្រាប់ការកេងប្រវ័ញ្ចន៍ ថៅកែក្រុមហ៊ុនអនឡាញជាជនជាតិចិន បានធ្វើការគៀបសង្កត់ និងប្រើអំពើហិង្សាថែមទាំងមិនបើកប្រាក់ខែឲ្យបុគ្គលិកចំនួន៣៥នាក់ ជាជនជាតិវៀតណាម ហើយជនរងគ្រោះបានសម្រុកចេញមកក្រៅដើម្បីសុំឲ្យ​​​សមត្ថកិច្ចជួយអន្តរាគមន៍ ចាប់ឃាត់ខ្លួនជនសង្ស័យ កសាងសំណុំរឿង​បញ្ជូនទៅសាលាដំបូងខេត្តស្វាយរៀង ដើម្បីផ្ដន្ទាទោស​តាមផ្លូវច្បាប់​​ ។
ករណីទទួលមនុស្សដោយមានគោលដៅជួយដល់ជនល្មើស មេខ្យល់បាននាំពលករឆ្លងដែនខុសច្បាប់ទៅប្រទេសថៃ យកកម្រៃនាំផ្លូវ៤,៥០០បាត ធានាជូនដល់កន្លែងធ្វើការ ដោយប្រើប្រាស់មធ្យោបាយរថយន្តឈ្នួល និង​ម៉ូតូ​ឌុប​​​រួចធ្វើ​ដំ​ណើ​រ​​​​​​​ឆ្លង​កាត់តាមខ្សែបន្ទាត់ព្រំដែនចូលទៅប្រទេសថៃ។ ក៏ត្រូវសមត្ថកិច្ច​ប្រចាំការតាមព្រំដែនធ្វើការ​ឃាត់​ខ្លួនជនសង្ស័យ ​​​​​កសាង​សំណុំ​​​​រឿង​បញ្ជូន​​​​​ទៅ​សាលា​​ដំបូងខេត្តបាត់ដំបង ដើម្បីចាត់ការតាមនីតិវិធីច្បាប់។
ករណីជ្រើសរើសដោយមិនស្របច្បាប់សម្រាប់កេងប្រវ័ញ្ចន៍ ជនសង្ស័យជាជនជាតិប៉ាគីស្ថាន បាននាំជនរង​​​​គ្រោះ​​ជា​ជន​ជាតិ​​​ឥណ្ឌាបីនាក់មកធ្វើការនៅភោជនីយដ្ឋានរបស់ខ្លួន ដោយសន្យាឲ្យប្រាក់ខែ២៥០ដុល្លារអាមេរិកក្នុងមួយខែ តែជន​រង​គ្រោះ​មិន​​​ដែលបានទទួលប្រាក់ខែ ក៏ប្តឹង​​​សមត្ថកិច្ចចាប់ឃាត់ខ្លួនជនសង្ស័យ កសាងសំណុំរឿង​បញ្ជូន​ទៅ​​​​សាលាដំបូង​រាជធា​នី​ភ្នំ​ពេ​​​ញ​ ដើម្បីផ្ដន្ទាទោស​តាមផ្លូវច្បាប់​​ ។
អំពើលក់-ដូរមនុស្ស ជនសង្ស័យជាជនជាតិហ្វីលីពីន លក់ទារកអាយុ៩ខែ ក្នុងតម្លៃ​៥០០​ដុល្លារ​អាមេរិ​កទៅឲ្យជនសង្ស័យ ក៏ត្រូវម្តាយប្តឹងសមត្ថកិច្ចធ្វើការស្រាវជ្រាវបង្ក្រាបចាប់ឃាត់ខ្លួនជនសង្ស័យបញ្ជូនទៅ​​​សាលា​ដំបូង​​​រាជធានីភ្នំពេញ ដើម្បីចាត់ការតាមនីតិវិធីច្បាប់។
ករណីទិញពេស្យាចារកុមារ ជនសង្ស័យជាជនជាតិអាមេរិក បាននាំកុមារីរងគ្រោះទៅលេងហ្គេម ក៏ប​បួល​កុមារីរងគ្រោះចូលផ្ទះសំណាក់ ដើម្បីរួមភេទរួចហើយឲ្យទូរស័ព្ទ០១គ្រឿងម៉ាកVivo។ មួយករណីទៀតជនសង្ស័យបានប្រើល្បិចកលលួងលោមធ្វើសកម្មភាពរួមភេទបានសម្រេចរួចផ្តល់ថវិកាពី១,៥០០ទៅ១០,០០០រៀល និងករណីមួយទៀតជនសង្ស័យត្រូវជាពូថ្លៃជនរងគ្រោះ​​​​តែងតែផ្ញើលុយឲ្យជនរងគ្រោះជាច្រើនលើកសរុបប្រហែល​៦០០,០០០រៀល ក្រោយមកជនសង្ស័យបាន​ទូរស័ព្ទ​​ទៅ​ជនរ​ង​គ្រោះ​ឲ្យ​សងលុយវិញ ដោយគ្មានលុយសង​​ក៏ព្រមរួមភេទជាមួយ។ ករណីទាំងអស់ខាងលើត្រូវឪពុក-ម្តាយកុមារីរងគ្រោះប្តឹងសមត្ថកិច្ចឃាត់ខ្លួនជនសង្ស័យ កសាងសំណុំរឿងបញ្ជូនទៅសាលាដំបូង​​​រាជធានី-ខេត្ត ​ដើម្បីផ្ដន្ទាទោសតាមផ្លូវច្បាប់។    
 ករណីបទល្មើសទាក់ទងនឹងពេស្យាចារកុមារ ជនសង្ស័យបានធ្វើសកម្មភាពគ្រប់​គ្រងចាត់ចែង​ជនរងគ្រោះឲ្យបំរើសេវាផ្លូវភេទតម្លៃពី៤០,០០០ទៅ២០០,០០០រៀល យកកម្រៃពី១០,០០០ទៅ១០០​,០​០​០​​​​រៀល     ក្នុង​​​​មួ​​​យ​​លើកៗ ករណីនេះត្រូវជនរងគ្រោះប្ដឹងសមត្ថកិច្ចឃាត់ខ្លួនជនសង្ស័យ កសាងសំណុំរឿង​បញ្ជូន​ទៅសាលាដំបូងរាជធានី-ខេត្ត ដើម្បីផ្ដន្ទាទោស​តាមផ្លូវច្បាប់។
ករណីសញ្ចារកម្មទាក់ទងនឹងពេស្យាចារកុមារ  ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវាផ្លូវភេទតម្លៃពី១០០-៣០០ដុល្លារអាមេរិក តែជនរងគ្រោះទទួលបានកម្រៃ៥០-១០០ដុល្លារអាមេរិក ក្នុងការរួមភេទមួយលើកៗ ករណីខាងលើនេះត្រូវបានសមត្ថកិច្ចស្រាវជ្រាវបង្ក្រាបចាប់ឃាត់ខ្លួនបញ្ជូនទៅសាលាដំបូងខេត្តកំពង់ស្ពឺ និងខេត្តកំពង់ធំ ដើ​ម្បីផ្ដន្ទាទោសតាមច្បាប់។ និងមួយករណីជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យ​​​ បំរើ​​​សេវាផ្លូវភេទតម្លៃពី២០,០០០ទៅ១៧០,០០០រៀល យកកម្រៃពី១០,០០០ទៅ១៥,០០០រៀល ក្នុងមួយលើកៗ និងតម្លៃសេវារួមភេទពី១០ទៅ៦០០ដុល្លារអាមេរិក យកកម្រៃពី១០ទៅ១២០ដុល្លារអាមេរិក ក្នុងមួយលើកៗ។ ករណីទាំងអស់ខាងលើត្រូវបានសមត្ថកិច្ចធ្វើការស្រាវជ្រាវបង្រ្កាបចាប់ឃាត់ខ្លួនជនសង្ស័​​​យ កសាងសំណុំរឿងបញ្ជូនទៅសាលាដំបូងរាជធានីភ្នំពេញ ដើម្បីផ្ដន្ទាទោស​តាមផ្លូវច្បាប់។

ករណីសញ្ចារកម្ម  ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវាផ្លូវភេទតម្លៃពី​​​៥០-៥០០ដុល្លារអាមេរិក ដោយជនសង្ស័យយកកម្រៃពី៥-១០ដុល្លារអាមេរិក ក្នុងការរួមភេទមួយលើកៗ។ ករណីខាងលើត្រូវបានសមត្ថកិច្ចស្រាវជ្រាវបង្ក្រាបចាប់ឃាត់ខ្លួនជនសង្ស័យបញ្ជូនទៅសាលាដំបូងខេត្តកំពង់ស្ពឺ និងខេត្តកំពង់ធំ ដើ​ម្បីផ្ដន្ទាទោសតាមផ្លូវច្បាប់ ។
ករណីរូបភាព និងសម្ភារៈអាសអាភាស ជនសង្ស័យជាអ្នកភូមិជាមួយគ្នា ជាសង្សារ និងស្គាល់គ្នាតាម   បណ្តាញសង្គមហ្វេសប៊ុក មានទំនាក់ទំនងស្នេហាស្រឡាញ់គ្នាបានថតរូបភាពវីដេអូរូបអាក្រាតកាយជនរងគ្រោះពេលធ្វើសកម្មភាពរួមភេទជាមួយគ្នា រួចបង្ហោះតាម​​បណ្តាញសង្គមឲ្យជនរងគ្រោះមើល។  ករណីទាំងអស់ខាងលើត្រូវឪពុក-ម្តាយជនរងគ្រោះដឹង ក៏បានប្ដឹងសមត្ថកិច្ចឃាត់ខ្លួនជនសង្ស័យ កសាងសំណុំរឿងបញ្ជូនទៅសាលាដំបូង      រាជធានី-ខេត្ត ដើម្បីផ្ដន្ទាទោស​តាមផ្លូវច្បាប់។

     ករណីរូបភាពនិងសម្ភារៈអាសអាភាសនៃកុមារ ជនសង្ស័យជាមិត្តភ័ក្រ្ដនឹងជនរងគ្រោះ បាននាំជនរងគ្រោះ​​​​ទៅផ្សារ ពេលត្រឡប់មកវិញមកដល់កន្លែងស្ងាត់ បានបង្ខំឲ្យជនរងគ្រោះដោះខោអាវរួចយកទូរស័ព្ទមកថត។ ករណី​​​​​មួយទៀតជនសង្ស័យជាគ្រូបង្រៀនបើកឡាន បានទិញទឹកក្រូចឲ្យជនរងគ្រោះផឹក ក៏បាត់​​​បង់ស្មារតីក្រោយមកជន​​​​​​​សង្ស័យបានផ្ញើវីដេអូរូបអាក្រាតកាយតាមប្រព័ន្ធបណ្តាញសង្គមមកឲ្យជនរងគ្រោះ​​​​​មើល។ មួយករណីទៀតជន សង្ស័​​​​​យ បានណាត់ជួបលួង​​លោមរួមភេទបានសម្រេច និងថតរូបដើម្បីគំរាមទារប្រាក់ពី៣០,០០០ទៅ១០០,០០០រៀល។ ករណីខាង​​លើត្រូវបានឪពុក-ម្តាយ​ជន​​​រងគ្រោះដឹង ក៏ប្ដឹងសមត្ថកិច្ចចាប់ឃាត់ខ្លួនជនសង្ស័យ បញ្ចូនទៅសាលាដំបូងរាជធានី-ខេត្ត ចាត់ការតាមផ្លូវច្បាប់។
ករណីផលិត និងចែកចាយរូបភាពអាសអាភាស ជនសង្ស័យជាជនជាតិវៀតណាម បានធ្វើសកម្មភាពលួចថតរូបអាក្រាតកាយជនរងគ្រោះក្នុងបន្ទប់ពេលជនរងគ្រោះដឹង បានប្ដឹងសមត្ថកិច្ចឃាត់ខ្លួនបញ្ចូនទៅសាលាដំបូងរាជធានីភ្នំពេញ ចាត់ការតាមផ្លូវច្បាប់។
ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាឪពុកបង្កើ​ត​​​ ឪពុកចុង បងថ្លៃ បង​ថ្លៃជីដូនមួយអ្នកស្គាល់គ្នា សង្សារ គ្រូបង្រៀន ព្រះសង្ឃ និងស្គាល់គ្នាតាមរយៈប្រព័ន្ធបណ្ដា​ញសង្គម ជនសង្ស័យ​​​បានឆាត​និយាយលួងលោម​បោកបញ្ឆោត និងបានណាត់ជួបគ្នារួចបាន​ធ្វើសកម្មភាពរួមភេទបានសម្រេច។ ករណីទាំងអស់ខាងលើត្រូវឪពុក-ម្តាយជនរងគ្រោះប្តឹងសមត្ថកិច្ចឃាត់ខ្លួនជនសង្ស័យ កសាងសំណុំរឿង​បញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​តាមផ្លូវច្បាប់។   
ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាឪពុកបង្កើ​ត បងថ្លៃ ​​ជី​ដូនមួយ អ្នកភូមិជាមួយគ្នា ជាសង្សារ អ្នកស្គាល់គ្នា គ្រូបង្រៀន ជាព្រះសង្ឈ និងជាមនុស្សគ-ថ្លង់ បានធ្វើសកម្ម​ភា​ព​​​​បំពារបំពានលើរូបរាងកាយកុ​មារី​​រងគ្រោះ។ ​​ករណីទាំងអស់ខាងលើត្រូវឪពុក-ម្តាយកុមារីរងគ្រោះប្តឹងសមត្ថកិច្ចឃាត់ខ្លួនជនសង្ស័យ កសាងសំណុំរឿងបញ្ជូនទៅសាលាដំបូង​​​រាជធានី-ខេត្ត ​ដើម្បីផ្ដន្ទាទោសតាមផ្លូវច្បាប់។      
II-ការងារបង្ការ.ទប់ស្កាត់
១- ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស និងអំពើធ្វើអាជីវកម្មផ្លូវភេទ និងអប់​រំព​ល​​​​ក​រ​​​ចំ​ណាកស្រុកដោយខុសច្បាប់៖


     កម្លាំងជំនាញ នៃស្នងការដ្ឋាននគរបាលខេត្តចំនួន១១ បានចូលរួមផ្សព្វ​ផ្សាយ​ច្បា​ប់ ស្ដីពី​​​​ការ​បង្ក្រាប​​អំ​ពើ
ជួញ​​​​ដូរ​​​​​មនុ​ស្ស និង​អំពើធ្វើអាជីវកម្មផ្លូវភេទ ​ដល់​ម្ចាស់​អាជីវកម្ម អាជ្ញា​ធរ​​មូល​ដ្ឋា​​​​​​​​ន ប្រជាពលរដ្ឋ ​​បាន​ចំនួន១,០១៤​​​​​លើក អ្នកចូល​រួម​ចំនួន​​​១០១,៥៦២នា​ក់​(ស្រី៥១,៨៨៩​​​នា​​​​ក់)​​ ក្នុងនោះមាន៖
-ខេត្តបន្ទាយមានជ័យ០១លើក អ្នកចូលរួមចំនួន២១៤នាក់(ស្រី១៥៣នាក់)។
-ខេត្តបាត់ដំបង០៣លើក អ្នកចូលរួមចំនួន១៨៧នាក់(ស្រី៥៤នាក់)។
-ខេត្តកំពង់ឆ្នាំង១២លើក អ្នកចូលរួមចំនួន២១,២៩៣នាក់ (ស្រី១០,២២៧នាក់)។
-ខេត្តកំពង់ធំ០១លើក អ្នកចូលរួមចំនួន៣៣២នាក់ (ស្រី១៧៩នាក់)។
-ខេត្តក្រចេះ៩៣លើក អ្នកចូលរួមចំនួន៣,៨៦៧នាក់ (ស្រី២,៣៨៤នាក់)។
-ខេត្តមណ្ឌលគីរី២៣១លើក អ្នកចូលរួមចំនួន២,៧៣៥នាក់ (ស្រី១,៣០៦នាក់)។
-ខេត្តព្រះវិហារ១២០លើក អ្នកចូលរួមចំនួន១៧,២០៦នាក់ (ស្រី១០,៤១៤នាក់)។
-ខេត្តព្រៃវែង៤៣៣លើក អ្នកចូលរួមចំនួន៤០,១១៤នាក់ (ស្រី២០,១២១នាក់)។
-ខេត្តសៀមរាប១៤លើក អ្នកចូលរួមចំនួន៨៥៣នាក់ (ស្រី២៨៣នាក់)។
-ខេត្តស្វាយរៀង៣០លើក អ្នកចូលរួមចំនួន១,៤៦៥នាក់ (ស្រី៤៤៧នាក់)។
-ខេត្តកែប៧៦លើក អ្នកចូលរួមចំនួន១៣,២៩៦នាក់ (ស្រី៦,៣២១នាក់)។
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន១០ បានចុះល្បាតឃ្លាំមើលគោលដៅសង្ស័យប្រព្រឹត្ត
បទ​ល្មើ​ស​​​​​​​ បាន​ចំនួន​​​​​​​​​២៤២លើក ក្នុងនោះមាន៖ ខេត្តបន្ទាយមានជ័យ០៦លើក, បាត់ដំបង១៣២លើក  កំពត០៦លើក កោះកុង០៧លើក ក្រចេះ០៩លើក ព្រះវិហារ៣៨លើក ព្រៃវែង១៩លើក ស្ទឹងត្រែង០៥លើក តាកែវ១៨លើក និង​​ខេត្តកែប០២លើក) ។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន១២ បានធ្វើ​​បច្ចុប្បន្ន​ភាព​ទិន្ន​ន័យ​​​ស្ថិតិ និង​​ធ្វើកិច្ច​សន្យា​​​​​​ហាម​​ឃាត់​​​ការ​​​ប្រព្រឹត្តបទ​ល្មើស​សញ្ចារ​កម្មដល់​​​ម្ចាស់​អាជីវកម្ម ភោជនីយដ្ឋាន ផ្ទះសំណាក់ សណ្ឋាគារ ហាងម៉ា​ស្សា​ ខា​រ៉ា​​​អូខេ​បាន​​ចំនួន១,៣៨៧គោល​​​​​​​ដៅ មានមនុស្សចំនួន៨,០០១នាក់(ស្រី៥,៥២៦នាក់) ក្នុងនោះមាន៖
-ខេត្តបន្ទាយមានជ័យ១៥៣គោលដៅ មនុស្ស៩០៤នាក់​​ (ស្រី៦២៦នាក់) ។
-ខេត្តកំពង់ចាម៥៦គោលដៅ ​មនុស្សចំនួន៤៦៦​នា​ក់​(ស្រី៣៩៦នាក់) ។
-ខេត្តកំពង់ស្ពឺ២៦គោលដៅ មនុស្ស១៥៨នាក់​​ (ស្រី៧៩នាក់) ។ 
-ខេត្តកំពង់ធំ០១គោលដៅ មនុស្ស០៩នាក់​​-ស្រី ។
-ខេត្តក្រចេះ៥៩៦គោលដៅ មនុស្ស២,៨២២នាក់​​ (ស្រី២,០៥២នាក់) ។
-ខេត្តព្រះវិហារ០១គោលដៅ មនុស្ស១៣នាក់​​ (ស្រី០៧នាក់) ។ 
-ខេត្តសៀមរាប៥៩គោលដៅ មនុស្ស២៦៨នាក់​​(ស្រី២៦៥នាក់) ។
-ខេត្តព្រះសីហនុ២៧គោលដៅ មនុស្ស១,៤៦៥នាក់​​ (ស្រី៧០៨នាក់) ។
-ខេត្តស្ទឹងត្រែង០៦គោលដៅ មនុស្ស១៥០នាក់​​ (ស្រី១២១នាក់) ។ 
-ខេត្តស្វាយរៀង២២គោលដៅ មនុស្ស១៨៦នាក់​​ (ស្រី១៤១នាក់) ។ 
-ខេត្តតាកែវ៣២៨គោលដៅ មនុស្ស៣៦៤នាក់​​ (ស្រី១៣២នាក់) ។ 
-ខេត្តកែប១១២គោលដៅ មនុស្ស១,១៩៦នាក់​​ (ស្រី៩៩០នាក់) ។ 
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖
កម្លាំងជំនាញ នៃស្នងការដ្ឋាននគរបាលខេត្តចំនួន០៩  បានចុះធ្វើវេទិកាសាធារណៈ ភូមិឃុំមានសុវត្ថិភាព​​​​​
បាន​ចំនួន​​​​៦,០១៧លើក អ្នកចូលរួមចំនួន១៨០,៧២០នាក់(ស្រី៩៨,៨១៣នាក់) ក្នុងនោះមាន៖
- ខេត្តកំពង់ចាម០២លើក អ្នកចូលរួមចំនួន១៤០នាក់-ស្រី ។
-ខេត្តកំពង់ស្ពឺ១២៥លើក អ្នកចូលរួម១០,៦៧៩នាក់​​ (ស្រី៣,២១៤នាក់) ។ 
- ខេត្តកោះកុង៥៧១​​​លើក អ្នកចូលរួមចំនួន១១,១០៩នាក់(ស្រី៥,៣៤៧នាក់) ។
- ខេត្តមណ្ឌលគីរី៦០៨លើក អ្នកចូលរួមចំនួន១១,៨៨១នាក់(ស្រី៦,៣២៦នាក់) ។
- ខេត្តព្រៃវែង២៣២​​​លើក អ្នកចូលរួមចំនួន១៤,៧២៦នាក់(ស្រី៧,៧៣០នាក់) ។
- ខេត្តរតនៈគីរី១៣៩​​​លើក អ្នកចូលរួមចំនួន២,៤៦៥នាក់(ស្រី១,៤៦០នាក់) ។
- ខេត្តសៀមរាប៣៣៩​​​លើក អ្នកចូលរួមចំនួន១០,៨៣៩នាក់(ស្រី៦,៣២២នាក់) ។
- ខេត្តស្វាយរៀង៣,៩៤០​​​លើក អ្នកចូលរួមចំនួន១១៥,២៧៧នាក់(ស្រី៦៦,១៥០នាក់) ។
- ខេត្តកែប៦១​​​លើក អ្នកចូលរួមចំនួន៣,៦០៤នាក់(ស្រី២,១២៤នាក់) ។
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
 កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើការងារបង្ការទប់ស្កាត់ពលរដ្ឋខ្មែរ ដែល​​​ធ្វើ    ចំណាកស្រុកទៅក្រៅប្រទេសដោយខុសច្បាប់បាន​ចំនួន​​​​០៧លើក មនុស្សចំនួន៤២៤នាក់​​(ស្រី១៧៦នាក់)ក្នុងនោះមាន៖
- ខេត្តបន្ទាយមានជ័យ០៦លើក មនុស្សចំនួន១៦២នាក់(ស្រី៦២នាក់)។
- ខេត្តកែប០១លើក មនុស្សចំនួន២៦២នាក់(ស្រី១១៤នាក់) បានធ្វើកិច្ចសន្យា​​​​អប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសទៀត។
៦-ការងារទទួលពលរដ្ឋខ្មែរពីអាជ្ញាធរបរទេស ៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានទទួលពលរដ្ឋខ្មែរ ដែលអាជ្ញាធរថៃ និង        វៀត​ណាម​បញ្ជូនត្រឡប់មកវិញចំនួន១៥លើក មាន១០១គ្រួសារ មនុស្ស៣៣៥នាក់(ស្រី១៨៣នាក់) អនីតិជន១៧៩នាក់​​​(ស្រី៦៣នាក់) ក្នុងនោះមានៈ


     -ស្នងការដ្ឋាននគរបាលខេត្តបន្ទាយមានជ័យ០១លើក មនុស្ស៧២នាក់ (ស្រី៣៦នាក់)។

-ស្នងការដ្ឋាននគរបាលខេត្តព្រះវិហារ០១លើក មនុស្ស០៤នាក់ (ស្រី០១នាក់)។


     -ស្នងការដ្ឋាននគរបាលខេត្តស្វាយរៀង១៣លើក មាន១០១គ្រួសារ មនុស្ស២៥៩នាក់ (ស្រី១៤៦នាក់)    អនីតិជន១៧៩នាក់ (ស្រី៦៣នាក់)។ បានធ្វើកិច្ចសន្យាអប់រំណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្ត​ទៀត រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវ៖
ក-រយៈពេល០៩ខែ ឆ្នាំ២០២៣នេះ បានសម្ភាសន៍ពលរដ្ឋខ្មែរ ​ និងជនបរទេសដែលបានដាក់ពាក្យ​សុំចុះ​បញ្ជី​ការរៀប​អាពាហ៍​ពិពាហ៍​​​​ជាមួយពលរដ្ឋខ្មែរចំនួន១,៥៧៦នាក់(ស្រី១៤០នាក់) មាន៣០សញ្ជាតិ ក្នុងនោះ​កូរ៉េ៣៨០នាក់-ស្រី៦៦នាក់, អាមេរិក២៧៧នាក់-ស្រី៤១នាក់, ចិន៦៧៣នាក់-ស្រី០៣នាក់, អូស្ត្រាលី៣៥នាក់-ស្រី០៩នា​ក់​​​​​​​​,កាណាដា​៣៤នាក់-ស្រី០៣នាក់, បារាំង៥១នាក់-ស្រី០១នាក់, រុស្សី០២នាក់, ជប៉ុន១១នាក់, ឥ​ណ្ឌា​​​០៣នា​​​​ក់ អាឡឺ​​​​​​​​​ម៉ង់០៨នាក់-ស្រី០១នាក់, ថៃ០៨នាក់-ស្រី០៤នាក់,ម៉ាឡេស៊ី៣០នាក់-ស្រី០១នាក់,ស្វីស​០១​​​នាក់,វៀតណាម១៣នាក់-ស្រី០៨នាក់, ប៉ាគីស្ថាន០២នាក់, អង់គ្លេស០៧នាក់ ,ណូវែលសេឡង់០៤នាក់, ប៊ែលហ្សិ​ក​​​០៣នាក់, ទួគី០២​​នាក់​​​​​​, ឥណ្ឌូណេស៊ី០៨នាក់, អ៊ីតាលី០៥នាក់, មីយ៉ាម៉ា០៥នាក់-ស្រី០១នាក់, អេស្បាញ០១នាក់-ស្រី, អ៊ីស្រាអែល​​​​​​​​​០១​​នាក់, នីហ្សេរីយ៉ា០៤នាក់,អ៊ុយក្រែន០១នាក់, អៀកឡង់០១នា​ក់,ហ្វីលីពីន០៤នាក់-ស្រី០១នាក់, ម៉ូរីស០១​​​នាក់​អេហ្ស៊ីប០១នាក់ និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ-ចូល​​​​​តែ​​មួយបានចំនួន​​​​​១,៤៧១នាក់-ស្រី១៣៦នាក់។
-បានប្រមូលព័ត៌មានពីសុខទុក្ខនារីខ្មែរដែលរៀបការ  ទៅរស់នៅក្រៅប្រទេសតាមរយៈ​ការទំនាក់​ទំនង​
តាម​​​ទូរស័ព្ទ​​ចំនួន៥០នាក់-ស្រី៤៤នាក់(ប្រទេសកូរ៉េខាងត្បូង៤៨នាក់-ស្រី៤២នាក់ និងប្រទេសចិន០២នាក់-ស្រី) មានសេចក្តីសុខសប្បាយជាធម្មតា​ ។
ខ-បានទទួល និងសម្ភាសន៍ពលរដ្ឋខ្មែរ​ដែលវិលត្រឡប់​មក​ពីក្រៅប្រទេស​ចំនួន​​២៣០នាក់(ស្រី២២៨នា​ក់) ក្នុងនោះ​មកពីប្រទេសចិន២២៧នាក់-ស្រី២២៥នាក់ និងប្រទេសម៉ាឡេស៊ី០៣នាក់-ស្រី លទ្ធផលសម្ភាសន៍រកឃើញដូចខាងក្រោម៖ 

  
  - រងគ្រោះដោយអាពាហ៍ពិពាហ៍ផ្ទុយពីឆន្ទៈនៅប្រទេសចិនចំនួន១៣៧នាក់-ស្រី ។


  - ការស្នាក់នៅដោយខុសច្បាប់នៅប្រទេសចិនចំនួន៩០នាក់-ស្រី៨៨នាក់ ។


  - រងគ្រោះដោយកេងប្រវ័ញ្ចប្រាក់ឈ្នួលនៅប្រទេសម៉ាឡេស៊ីចំនួន០៣នាក់-ស្រី ។
ជនរងគ្រោះខាងលើទៅតាមរយៈមេខ្យល់ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។


គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការទាក់ទង និងត្រឡប់មកវិញដោយខ្លួនឯង រួមមាន៖
         •ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាន​នគរ​​​​​​​​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​សរុប២២៤,៨៨៥នាក់(ស្រី៩៩,៦២០នាក់)អនីតិជន៣,៤៥០នាក់(ស្រី១,២២៨នាក់)។
-ស្របច្បាប់១៧០,៣៨៩នាក់(ស្រី៧៧,៨៥៧នាក់) អនីតិជន២៥១នាក់(ស្រី៧១នាក់)។
-មិនស្របច្បាប់៥៤,៣២៨នាក់(ស្រី២១,៧១២នាក់)អនីតិជន៣,១៦៧នាក់(ស្រី១,១៤៤នាក់)។
-ពលករដាច់ការទាក់ទង១៦៨នាក់(ស្រី៥១នាក់) អនីតិជន៣២នាក់(ស្រី១៣នាក់) ។
•ទិន្នន័យពលរដ្ឋខ្មែរធ្វើចំណាកស្រុកត្រឡប់ពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋា​ន​​​​​​នគរ​​​​​​បាល​​​​​រាជ​​ធានី​​-ខេត្ត​សរុប​១២៤,៣៣៤នាក់(ស្រី៥៦,១៩៧នាក់) អនីតិជន៤១១នាក់(ស្រី១៦០នាក់)។
២- លទ្ធផលបង្ក្រាប៖
  កម្លាំងជំនាញនៃនាយកដ្ឋាន និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទចំនួន១២៤ករណី​/​១២២ករ​ណី​​​(បើប្រៀប​ធៀបរយៈពេលដូចគ្នាឆ្នាំ២០២២ កើន០២ករណី) ស្មើនឹង១.៦៣% ឃាត់ខ្លួនជនសង្ស័យ​បញ្ជូន​ទៅ​​សាលាដំ​​​​​​​​​បូ​ងបាន​​​​ចំនួន១៤៤នាក់​(ស្រី២៥នាក់) ក្នុងនោះជនសង្ស័យជាអនីតិជន២២នាក់ និងជនបរទេស​០៩​​​នាក់ ជនជាតិចិន០៣នាក់, ប៉ាគីស្ថាន០១នាក់, វៀតណាម០៣នាក់, ហ្វីលីពីន០១នាក់ និងជនជាតិអាមេរិក០១នាក់  សង្គ្រោះ​​​​ជន​រង​គ្រោះ​បាន​ចំនួន៣៨៨នាក់​ អាយុក្រោម១៥ឆ្នាំ១០៥នាក់ អាយុ១៥-១៧ឆ្នាំ៣២នាក់ និង​អាយុ១៨ឆ្នាំឡើង២៥១នាក់ (ប្រគល់ឲ្យមន្ទីរសង្គមកិច្ចចំនួន១១១នាក់ និងប្រគល់ឲ្យគ្រួសារចំនួន២៧៧នាក់)។
ក-អំពើជួញដូរមនុស្ស
 សរុបចំនួន២០ករណី/២៣ករណី ថយ០៣ករណី ស្មើនឹង១៣,០៤%  ជនសង្ស័យចំនួន២៧នាក់  (ស្រី០៦នាក់) ក្នុងនោះជន​សង្ស័យជាអនីតិជន០១នាក់ និងជនបរទេស០៦នាក់ ក្នុងនោះជនជាតិចិន០៣នាក់   ប៉ាគីស្ថាន០១នាក់ ហ្វីលីពីន០១នាក់ និងជនជាតិអាមេរិក០១នាក់ សង្គ្រោះជន​​រង​គ្រោះ​​ចំនួន១៩១នាក់ អាយុក្រោម១៥ឆ្នាំ០៩នាក់, អាយុ១៥-១៧ឆ្នាំ០៥នាក់ និង​អាយុ១៨ឆ្នាំឡើង១៧៧នាក់  (ប្រគល់ឲ្យមន្ទីរសង្គមកិច្ចចំនួន១៧នាក់ និងប្រគល់ឲ្យគ្រួសារចំនួន១៧៤នាក់)។


 -ការនាំយកអនីតិជន ជាអាទិ៍ចេញដោយមិនស្របច្បាប់សម្រាប់ ០១ករណី ជនសង្ស័យ០១នាក់ ជនជាតិចិន។       
-ការនាំយកចេញដោយមិនស្របច្បាប់ដោយមានគោលដៅ០៤ករណី ជនសង្ស័យ០៥នាក់-ស្រី០១នាក់។
-ការនាំយកចេញដោយមិនស្របច្បាប់សម្រាប់នាំឆ្លងដែន ០៧ករណី ជនសង្ស័យ១១នាក់-ស្រី០៤នាក់។
-ការជ្រើសរើសដោយមិនស្របច្បាប់សម្រាប់កេងប្រវ័ញ្ចន៍០២ករណី ជនសង្ស័យ០៣នាក់ ជនជាតិចិន         ០២នាក់ ប៉ាគីស្ថាន០១នាក់។

     -អំពើលក់ដូរមនុស្ស០១ករណី ជនសង្ស័យ០១នាក់-ស្រី ជនជាតិហ្វីលីពីន។
-ការយកមនុស្សដោយមានគោលដៅជួយដល់ជនល្មើស០១ករណី ជនសង្ស័យ០២នាក់។

         -ការទិញពេស្យាចារកុមារ០៤ករណី ជនសង្ស័យ០៤នាក់ (ជនជាតិអាមេរិក០១នាក់) ។
ខ- អំពើធ្វើអាជីវកម្មផ្លូវភេទ​
    សរុបចំនួន១០៤ករណី/៩៩ករណី កើន០៥ករណី ស្មើនឹង៥,០៥% ជនសង្ស័យចំនួន១១៧នាក់  (ស្រី​១៩នាក់) ក្នុងនោះជនសង្ស័យជាអនីតិជន២១នាក់ និងជនជាតិវៀតណាម០៣នាក់ សង្គ្រោះជន​រង​គ្រោះ​​​ចំនួន១៩៧នាក់ អាយុក្រោម​​​១៥ឆ្នាំ៩៦នាក់, អាយុ១៥-១៧ឆ្នាំ២៧នាក់ និងអាយុ​​១៨ឆ្នាំឡើង៧៤នាក់ ប្រគល់ឲ្យមន្ទីរសង្គមកិច្ចចំនួន៩៤នាក់ និងប្រគល់ឲ្យគ្រួសារចំនួន១០៣នាក់។

        -សញ្ចារកម្ម០២ករណី ជនសង្ស័យ០៤នាក់-ស្រី០៣នាក់ ។
    ​-ស្ថានទម្ងន់ទោសនៃសញ្ចារកម្ម០៦ករណី ជនសង្ស័យ១០នាក់-ស្រី០៨ និងជនជាតិវៀតណាម០១នាក់។ 

        -សញ្ចារកម្មទាក់ទងនឹងពេស្យាចារកុមារ០៦ករណី ជនសង្ស័យ០៧នាក់-ស្រី០៦នាក់ ក្នុងនោះជនសង្ស័យ​ជាអនីតិជន០១នាក់។
-បទល្មើសទាក់ទងនឹងពេស្យាចារកុមារ០១ករណី ជនសង្ស័យ០២នាក់-ស្រី០១នាក់ ។

     -រូបភាពនិងសម្ភារៈអាសអាភាស០៦ករណី ជនសង្ស័យ០៦នាក់ (ជនសង្ស័យជាអនីតិជន០១នាក់ និងជនជាតិវៀតណាម០១នាក់)។


-រូបភាពនិងសម្ភារៈអាសអាភាសនៃកុមារ០៣ករណី ជនសង្ស័យ០៣នាក់ ជនសង្ស័យជាអនីតិជន០១នាក់។

    - អំពើរួមភេទជាមួយអនីតិជនអាយុក្រោម១៥ឆ្នាំ៥៨ករណី ជនសង្ស័យ៦៣នាក់-ស្រី០១នាក់ ក្នុងនោះជនសង្ស័យជាអនីតិជន១៧នាក់។

    -អំពើអាសប្រឆាំងនឹងអនីតិជនអាយុក្រោម១៥ឆ្នាំ២២ករណី ជនសង្ស័យ២២នាក់ ក្នុងនោះ​ជនសង្ស័​យ​ជាអនីតិជន០២នាក់ និងជនជាតិវៀតណាម០១នាក់)។
IV-សន្និដ្ឋាន- វាយតម្លៃ       
១-ចំណុចល្អ
- មានទូរសព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
-ការអនុវត្តវិធានការទប់ស្កាត់សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋនិងសិស្សានុសិស្សបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


  -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។
               -ការទប់ស្កាត់ប្រជាពលរដ្ឋឆ្លងដែនខុសច្បាប់នៅតាមបន្ទាត់ព្រំដែនមិនទាន់មានប្រសិទ្ធភាពខ្ពស់ ពិសេ​​ស​​​​​ប្រជាពលរដ្ឋដែលជាគ្រួសារមានជីវភាពខ្វះខាត។



 -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិ ត្រូវត្រឡប់មកវិញមិនទាន់ច្បាស់លាស់។​​
V-ទិសដៅអនុវត្តន៍បន្ត
១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ ប្រជា​​​ពល​​​រដ្ឋ ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋាន   ​នគរបា​​​លជាតិ។
២-ធ្វើបច្ចុប្បន្នភាពពលករចំណាកស្រុកទៅក្រៅប្រទេសទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធានការទប់ស្កាត់។
៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការ រួច​ទៅរស់នៅក្រៅប្រទេស។
៤-សហការជាមួយប្រទេសក្នុងតំបន់  និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់ពេលវេលា  ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។
៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ ។   
៦-ជំរុញការអនុវត្តដីកាស្វែងរកចាប់ខ្លួនដែលមានសុពលភាព ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។
៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពាន​ផ្លូវ ​ភេ​ទលើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។
៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA និងសមត្ថកិច្ចដទៃទៀត ដើម្បីប្រមូលព័ត៌មាន ស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើ​គោ​ល​​​​​ដៅ រាជធានី​ភ្នំពេញ សៀម​រាប ខេត្ត​ព្រះសីហ​នុ​ និងបណ្ដាខេត្តពាក់ព័ន្ធមួយចំនួនទៀត។
៩-បន្តសហការជាមួយអង្គការក្រៅរដ្ឋាភិបាលមួយចំនួនដូចជា APLE, IJM, IOM, ​AIM, Plan Inter​na​tional Chab Dai, Child Fund, CPU, DR និងគំរោង​ ASEAN ACT ព្រមទាំង​អង្គការពាក់ព័ន្ធមួយចំនួនទៀត   ប្រមូលព័ត៌មានស្រាវជ្រាវស៊ើបអង្កេតពាក់ព័ន្ធអំពើជួញដូរមនុស្សនិងអំពើធ្វើអាជីវកម្មផ្លូវភេទលើស្ត្រីនិងកុមារ ព្រមទាំងបង្កើន​​សមត្ថភាព ជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ ដល់សិស្សានុសិស្សនៅតាមសាលារៀន ក៏ដូចជា​ប្រជាពលរដ្ឋតាមសហគមន៍។
១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើស អំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

